**Referat etter møte i barnehage- og skuleregionen Sogn 2.okt. 2017**

Møtestad: Sogndal vgs Tidspunkt 13:00-15:00

**Til stades:** Ole Gunnar Krakhellen (Sogndal), Jorun Nyttingsnes (Leikanger), Kari Rønnestad (Balestrand), Hanne Ørnehaug (Sogn regionråd), Knut Åge Teigen (Luster), Torunn Liltvedt (Lærdal), Karin Johansen (Sogndal), Jan Kåre Stedje (Årdal).

Til sak om læringsmiljøprosjektet: John Ole Vange (FM), Karstein Fardal (FM), Berit Rygg (FM)

**Fråfall:** Inger Marie Evjestad (Sogn regionråd), Bjarnhild Samland (Vik), Kirsti Eklund (Årdal), Oddbjørg Ese (Luster), Anders Moe (Aurland).

**Sak 1. Referat frå sist møte i Leikanger 5. sep.**
- Godkjent

Nokre merknadar:
- *Tilbakemeldingar på LED programmet? Nokon som ynskjer det? Behov for barnehagelærarutdanning?* Behov skulle meldast Bjarnhild frå 20.sep.
Sogndal har så vidt drøfta det i rektorgruppa. Mogleg ein rektor finn dette interessant.
Luster ligg litt på vent ifm dette.
Meld inn til Bjarnhild om der er ting snarast.
Lite innmeldt behov for barnehagelærarutdanning i kommunane pr. i dag,
Luster har kanskje to interesserte.

**Sak 2. Psykisk helse. «Kompetansepakken».**

Magnus gav ei kort oppsummering om stoda frå han starta og fram til i dag. Pr no er det alt i alt rundt 85 einingar ein skal jobbe ut mot. Han har sidan juni snakka med rundt 20 styrarar, har drive oppsøkande verksemd ut mot barnehagar.

Møte med Solrun og Claus på Voss, kunnskap og kjennskap til prosessen og korleis dei hadde sett det for seg frå teori til praksis.

Arbeidsgruppa etterspør ein tidsplan; progresjons- og innhaldsplan for modulane som regionen kan ta utgangspunkt. Magnus responderte at målet er å få til ein pilotering snart, med tilbakemeldingar frå aktørar slik at ein kan gjere grovjusteringar før ein går ordentleg til verks. Lage innhald til modulane og tilby det ute i einingane.

Starter i barnehagane dette einingsåret, og håpar å vere klar med dette til des/jan. Magnus poengterte at ein må starte ein plass, ting må skje litt parallelt. Primærtilbodet er å tilby gjennomføring av tilbodet. Han kjem meir enn gjerne på besøk.

Tilbakemelding frå einingane (bhg og skule) – Ulikt korleis det er gjort i kommunane og korleis dei til nå har satsa på feltet. Treffe meir med omgrepsbruk og liknande. Magnus ønskjer å kome ut. Spør, det verste svaret du kan få er at det ikkje passar. Suksesskriteriet er korleis ein jobbar med det i kvardagen for å fremme god psykisk helse. Innspela ein etterspurde i juni har vi som utgangspunkt for dialog ut mot einingane. Dei var viktige for Magnus og Hanne for å komme i gang.

Magnus håpar modul 1 vere klar innan kort tid, startar i barnehagane dette året og skulane neste år, slik det ser ut pr. no. Han er oppteken av gruppestørrelse i dette arbeidet, og at ein i nokon samanhengar vil køyre noko felles på tvers av einingar.

9.okt er halvparten av dei barnehagetilsette i regionen (opp mot 200) inviterte til fagdag, der bl.a. Magnus er med. Det er ein start og eit tiltak ut mot dei i barnehagegruppa som ikkje er direkte knytt til eit fagnettverk.

Forslag fremma frå gruppa om å lage ein grunnpakke ut i frå dei 5 tema som er laga. Magnus ba om
å få spesifisert kva ein meinte med dette.

Plan for god psykisk helse har vore oppe i alle kommunestyra og intensjonen er at planen skal utarbeidast lokalt for kvar enkelt kommune. Ulikt kvar kommunane har av bl.a. kompetanse innan eigne tilsette og korleis dei kan nytte seg av lokale krefter.

Kort gjennomgang av kommunestatus pr. i dag:
Balestrand vil nytte seg av psykiatrisk sjukepleiar i sitt arbeid, og har eit strek ønskje om å kunne nytte seg av psykologen sin kompetanse også.

Luster har tenkt same, men presiserer at her er litt usikre faktorar også. Dei seier dei kan nytte seg av eigne tilsette, samt dei etterspør kva konkret kan Magnus bidra med, kva kan ev. Solrun bidra med? Gjerne også i form av å drøfte seg fram mot utarbeiding av ein plan. Luster har tidlegare sendt inn oversikt over kva kvar eining etterspør og ønskjer. I somme modular kan det vera nok at det ligg føre t.d. ein kort artikkel til forarbeid, oversikt over sentrale omgrep og spørsmål/problemstilling til refleksjon og drøfting i utviklingstida på eininga.

Sogndal seier at planen er informert om i kommunestyret, ikkje aktivisert. Dei ser at barnehagane sine er kome noko i gang, skulane ikkje så mykje. Difor er Hanne og Magnus inviterte til rektormøtet kommande torsdag. Har søkt helsedirektoratet om midlar for å styrke bl.a. helsestasjonen (Her kan ein finne mange midlar).

Årdal vil lage eit utkast plan for året her, og vil sjå den i samanheng med læringsmiljøprosjektet. Dei er opptekne av å ha ein «levende» plan, dei har bl.a. vore med i psykologisk førstehjelp og KLAPP som igjen dekkar inn 3 av områda i opplæringsplanen. Til tross for dette treng dei påfyll på kvar sine måtar. Ønskjer innspel på tema.

Leikanger har i samarbeid med oppvekstleiar, styrarar og helsesyster laga ein plan. Her ligg det bl.a. tiltak dei alt har i skulane og bhg. Som t.d. samarbeid med helsestasjon der styrarar går inn i barselgrupper for å trygge føresette på at det er trygt for barn å gå i barnehage.
Eit ønskje frå gruppa at Leikanger deler sin plan med andre.

Felles forståing er at fokus i arbeidet *er kva er det som byggjer god psykisk helse* ! Difor må faktorar rundt dette styrkast.

**Sak 3. Læringsmiljøprosjektet**

30% eigendekking inn i prosjektet.

FM skal leggje til rette for fylkesvise samlingar. Samt to regionale samlingar. Av desse skal ein av dei vere fylkesdekkande. Koordineringsgruppe saman med UO møtet. Aktivitetar for 2018. pengane kjem i sep/okt. Vi fekk 1,2 meir i regionen, samt over 300 000 til å dekke reiseutgifter neste år. Opplegget legg opp til intern opplæring og skil seg såleis frå opplegget Balestrand og Leikanger har vore/er med på der det er meir direkte støtte frå Læringsmiljøsenteret.

Regionane lagar planar for opplegget innan 1.juni neste år. Jobbe internt og få det ned på barnehage- og skulenivå. Viktig å få fram kva denne satsinga går ut på. Udir sine sider er informative. Gå inn og sjå på pulje 1 der. Mange gode tips for lokalt arbeid. Like mykje vekting på skular og barnehage.

Stor fridom i regionen på korleis ein skal jobbe med dette ut i frå kriteria som låg i søknaden. To samlingar i året; FM ser føre seg ein fylkessamling og ein regional samling.

Til no har vi rekna på kor mykje av dette som går til ressurslærarpotten, noko til opplæringsmodular. Meir er ikkje pr. no rekna på, men det er naturleg å tenke seg at resterande sum går ut til kommunane. Hanne høyrer med Karina om reiseutgifter, om dei er kommunale eller regionale.
Karstein reknar med at ekstra reisestøtte vert fordelt på dei tre regionane som er med.

Sjølv om regionen er eigar, er vi prosjektet: Arbeidsgruppa her meiner det er naturleg at kommunane er representert i tilsettingsprosessen av ressurslærarar. Naturleg at Bjarnhild som er leiar i gruppa deltek i prosessen.

Ønskje (eller krav?) frå Fylkesmannen: Fint om HVL vert med på dette prosjektet, i minste i form at dei vert ein informasjonskanal.

Berit Rygg frå FM var tydeleg på viktigheita av Barnehagen sine føringar: *verdigrunnlag*, *kompetansestrategi,* *eit trygt og godt barnehagemiljø,* *rammeplanen*. Sterke føringar i samordning og koordinere dei tematiske satsingsområda er sentrale. Arbeidet med den neste kompetanseplanen for 2018; må i den vekk i frå tanken om allereie eksisterande nettverk.

Ny kompetanseplan på barnhageområdet, årets plan er for lite tydeleg på det barnehagebaserte.
Det må komme tydelegare fram, ligg i kompetansestrategien inn mot den enkelte barnehagen.
Alle tilsette skal ha kompetanse til å gå inn og jobbe med dette. Korleis kan verdigrunnlaget i rammeplanen gå inn i dei ulike nettverka? Handlar om korleis ein skal bryte dette ned. Anna side av same sak.

Psykisk helse, Magnus HVL-SR han kan sjåast på som samarbeidspart på tvers.

Korleis jobbar dei ulike skulane pr. no med t.d. læringsmiljørelatert tematikk?
Balestrand: Dialogskule
Sogndal MOT skular
Leikanger skal sende inn søknad på MOT
Luster: Olweus på fleirtalet av skulane og Pals på Hafslo.

**Desentraliserte kompetansemidlar:**
- To sentrale datoar:
15. november – søkja / orientera om kompetansemidlar for 2017.
1. januar – søkja om kompetansemidlar for 2018.

- Regionsleiar har ei sentral rolle i dette.
- Direktoratet sine midlar til UIU og VFL går no som midlar til regionane som regional kompetanseutvikling. Skal vere klart at der er eit samarbeid med høgskule, jobbast i nettverk m.m. eigenfinansiering på 30%.

I løpet av 2017 må det avklarast kva tema som skal dekkast, kor mange er involvert og kva skal dekkast inn? Her må det kome tydeleg fram ein einigheit mellom høgskulen og regionen/kommunen. (døme: Avbetaling av lønn/frikjøp). Eit nettverk kan vere Årdal, spørs korleis ein legg til rette for dette.

- Finansieringskjelde – kompetanseplanen Vi og HVL må sette oss ned å diskutere! Melde behov, kan HVL vere med? OM ikkje må vi sjå etter andre. Ønskjer å knytte HVL tettare på praksisfeltet. God men krevjande modell.

- FM oppmodar sterkt om at vi må samhandle med HVL og forhandle. Nu! «Komme oss ut av startblokka»! Kva treng vi pr. i dag? Kva er i gang? Kva skal vi planlegge på sikt? Fagnettverk innanfor basisfaga. Kva gjeld vår region? Grunnlag i regionstrukturen som gjer at det kjem alle i regionen til gode. 15.nov er siste frist for midlar for 2017. Difor må diskusjonen med HVL vere i boks. Fleire møter må inn på planen.

- Framhald av kjerneområde i UiU. Arbeidsmetodikken her kan vere sentral uansett kva ein skal ta til med.

- På sikt skal ein implementere ny læreplan inn mot 2020, handlar om medverknad frå lærarar.

- 25. januar fagfornying (sjå Udir)

- Viser til brev sendt ut 21.sep. – Krav om at høgskule/universitet skal inn.

- Kompetanseutvikling på bhg og skule.

Kort oppsummert: I dette arbeidet skal og må vi byggje på det vi alt har! (Psykisk helse, Læringsmiljøprosjektet, nettverksjobbing osb).

12. **Ymse**

- Felles møte med styrarar og skuleleiarar, oppvekstleiarar. Slik HAFS-modellen legg opp til. Vurdere dette som arena grunna ein del felles tematikk på tvers av einingane.

Neste møte jf. møteplan er sett til 6.des, her skal representantar frå PPT og Stadped Vest delta. Vi må til tross for dette ha eit møte før denne tid grunna tematikk over om kompetansemidlar.

Ref: Hanne Ørnehaug
Programleiar